**TARTU KOOLIDE ÕPPEKESKKOND 2014**

Riikliku õppekava kohaselt mõistetakse õppekeskkonnana õpilasi ümbritseva **vaimse, sotsiaalse ja füüsilise keskkonna** kooslust, milles õpilased arenevad ja õpivad.

**Füüsilist õppekeskkonda** kujundades peab jälgima, et:
 1) kasutatavate rajatiste ja ruumide sisustus ning kujundus on õppe seisukohast otstarbekas;
 2) õppes on võimalused kasutada internetiühendusega arvutit ja esitlustehnikat ning õpilastel on võimalus kasutada kooliraamatukogu;
 3) kasutatavate rajatiste ja ruumide sisustus on turvaline ning vastab tervisekaitse- ja ohutusnõuetele;
 4) ruumid, sisseseade ja õppevara on esteetilise väljanägemisega;
 5) kasutatakse eakohast ning individuaalsele eripärale kohandatavat õppevara, sealhulgas nüüdisaegseid info- ja kommunikatsioonitehnoloogiatel põhinevaid õppematerjale ja -vahendeid;
 6) on olemas kehalise tegevuse ning tervislike eluviiside edendamise võimalused nii koolitundides kui ka tunniväliselt.

Riiklik õppekava ütleb muuhulgas ka seda, et **õpet võib korraldada ka väljaspool kooli ruume** (sealhulgas kooliõues, looduses, muuseumides, arhiivides, keskkonnahariduskeskustes, ettevõtetes ja asutustes) **ning virtuaalses õppekeskkonnas.**

Koolide remondi vajadus on suur. Olukord on parem gümnaasiumides (või koolides, mis jätkavad gümnaasiumidena) v.a Annelinna Gümnaasium, mille hoone (Kaunase pst 68) vajab põhjalikku renoveerimist. On võetud eesmärgiks, et õppekeskkond korrastatakse järk-järgult eelkõige ümberkorraldatavates koolides. 2013. aasta eelarvesse oli kavandatud koolihoonete korrastamisse investeerida ca 2,7 miljonit eurot. Üle 1,5 mln euro kulus sellest Tamme Gümnaasiumile ja Täiskasvanute Gümnaasiumile uue hoone (Nooruse 9) ostmiseks ja projekteerimiseks.. Remonttööd olid 2013. aastal Mart Reiniku Koolis (410 000 eurot). Investeeringusummad õppekeskkonna kaasajastamiseks olid 2013. aastal linna eelarves ette nähtud ka Annelinna gümnaasiumile (60 000), Descartes´i lütseumile (180 000), Raatuse koolile (70 000), Kunstigümnaasiumile (100 000), Tamme gümnaasiumile (39 000) ning Vene lütseumile (38 000).

2014. aastal on tehtud remonditöid Tartu Forseliuse Koolis, Tartu Kivilinna Koolis, Tartu Descartes´i Koolis, Tartu Karlova Koolis, Tartu Miina Härma Gümnaasiumis, Tartu Mart Reiniku Koolis nooremate klasside majas, Tartu Veeriku Koolis, Tartu Variku Koolis, Tartu Hansa Koolis, Tartu Tamme Gümnaasiumis. Kokku 1,7 milj eest, lisandub sisutuse maksumus 165 000 eurot.

Igapäevasteks remonditöödeks on 2014. aastal koolide eelarves 1euro m2 kohta. See tagab koolides esmase sanitaarremondi vajaduse katmise.

Õppekava elluviimine on tihedalt seotud koolides kasutatava õppevaraga. Riik eraldab iga õpilase kohta 57 eurot koolidele õppevahendite raha, millest suur osa kasutatakse traditsiooniliselt peamiselt õppekirjanduse soetamiseks. Põhikoolides on gümnaasiumidega võrreldes suurem vajadus osta õppekirjandust ja töövihikuid, gümnaasiumides saab õppevahendite raha kasutada teiste õppevahendite ostmiseks. Rahalist toetust vajaliku õppevara soetamiseks on kõik ümberkorraldatavad koolid saanud aasta jooksul ka haridusosakonnalt (ümberkorralduste läbiviimiseks kavandatud summadest). Loodusainete mitmete teemade õpitulemuste saavutamiseks on koolidel võimalik kasutada Tartu Keskkonnahariduse Keskuse ja TÜ loodusmuuseumi aktiivõppe programme. Haridusosakond korraldas 2014. a alguses riigihanke, millega osteti Tartu Keskkonnahariduse Keskuselt ja TÜ loodusmuuseumilt loodusainete aktiivõppe programme mahus 884 tundi maksumusega 20 332 eurot, programmide toimumise ajavahemik märts 2014 - august 2015.

Koolidel (ka lasteaedadel) on võimalik tasuta kasutada kehalise kasvatuse tundide läbiviimiseks Lõunakeskuse liuvälja tööpäeviti kell 9.00-11.00 septembrist kuni juunikuuni. Vastav leping on sõlmitud Tartu Linnavalitsuse kultuuriosakonna poolt.

Nõuetele vastava õppekeskkonna lahutamatu osa on kaasaegne tehnoloogia sh infotehnoloogia. Linn võimaldab kõikidele oma koolidele kiire internetiühenduse, kandes ise kõik andmesidekulud. Koolide arvutiparki uuendatakse/täiendatakse tsentraalselt 4 aastaste rendilepingute raames. Eelmise arengukava perioodi lõpuks (aastaks 2013) saavutati Tartu linna munitsipaalkoolides olukord, kus arvutitega varustatus kattis koolide vajadused. Samas ei suudetud täita eesmärki, mille kohaselt sooviti üle minna kõikide arvutite rentimisele. Seisuga 01.04.2014 oli Tartu munitsipaalkoolides kokku 2519 arvutit, millest rendiarvuteid on 2237 e 89%. Väljavahetamist s.t. kaasajastamist vajavad arvutid on vanemad kui 4 aastat, neil puudub garantii ning nad kasutavad tööks tänaseks juba tugiteenuse kaotanud ning seega iganenud operatsioonisüsteemi Windows XP. Nende tööjaamade väljavahetamine on planeeritud järk-järgult järgneva nelja-viie aasta jooksul.

Sülearvuteid on koolides väga vähe, enamasti on need juhtkonna töövahendid. Koolid on soetanud õpilastele õppeprotsessi mitmekesistamiseks tahvelarvuteid (2014. A sügise seisuga ühes koolis on 25 iPad-i, teises 5 Samsungi, teistes üksikuid). Interaktiivseid tahvlid (sh SMART) on olemas 79% koolidest, enamasti 2-4 tk koolis.

Tartu linna üldhariduskoolid on suhteliselt hästi varustatud projektoritega. Tartu munitsipaalkoolides on kokku ca 700 loengu- ja klassiruumi ning neis on kokku ca 550 projektorit, mis tähendab, et 78,6% õpperuumidest on varustatud projektoritega. Kuigi projektorite üldarv koolides on suhteliselt hea, vajab uuendamist ca 40% projektoritest (soetatud aastatel 2008-2010).Lisaks eelnimetatule on koolides kasutada veel dokumendikaameraid, mõned koolid on soetanud infotahvlitena koridoridesse telereid.

Tartu koolid on Tiigrihüppe Sihtasutuselt aastate jooksul erinevate projektikonkursside kaudu saanud digitaalseid tööpinke, õmblusmasinaid, robootikavahendid, mõõteseadmeid.

Eesti elukestva õppe strateegias on ühe strateegilise eesmärgina sätestatud, et õppimisel ja õpetamisel rakendatakse kaasaegset digitehnoloogiat otstarbekamalt ja tulemuslikumalt, sealjuures parandades kogu elanikkonna digioskusi ja tagades ligipääs uue põlvkonna digitaristule. Tartu koolide juhid ja haridusosakond selgitavad 2015. aastal välja koolide vajadused, et strateegia eesmärki ellu hakata viima.

**TARTU KOOLIDE ÕPPEKESKKONNA OLUKORD 2014**

|  |  |  |  |  |
| --- | --- | --- | --- | --- |
| **Kool** | **Vajalike klassiruumide olemasolu** | **Ainevaldkond „loodusained“** | **Ainevaldkond „tehnoloogia“** | **Ainevaldkond „kehaline kasvatus“** |
| **Tartu Descartes´i Kool** | Õpperuumide arv piisav õppetöö läbiviimiseks ühes vahetuses.2014 A-korpuse soklikorruse ruumid renoveeriti (pind 550 m2, maksumus 437 000 eurot). Lisandus sisustus (mööbel, töökodade tööpingid ja õppevahendid) 71 000 eurot.Paigaldatakse tuletõkkeuksed. | Keemiaklass vajab remonti, tõmbekapp olemas, paigaldatud ventilatsioon. Valgustus ebapiisav, küttesüsteem tasakaalust väljas, abiruum mitterahuldavas seisus (ventilatsioon puudulik), puuduvad tingimused kemikaalide hoidmiseks. Füüsikaklass rahuldavas seisukorras, abiruum ja klass 2005. aastal remonditud. Keemia ja füüsika klasside mööbel amortiseerunud. Vajalikud seadmed olemas.Bioloogiaklass rahuldavas seisukorras, õppevahendid olemas. |  2014 põhjalik remont ja tehnoloogiaõpetuse ruumid vastavad nõuetele. Nendes ruumides toimuvad ka kõrval asuva Tartu Hansa kooli tehnoloogiaõppe tunnid.Käsitööriistade lisavajadus.Uute tehnoloogiaõppe ruumide esimeste kasutuskuudega on ilmnenud probleem seoses puuduliku heliisolatsiooniga (vahelagi, tuulutuslõõrid?). Töökodade kohal asuvates ruumides kohati müratase kõrge, seda eriti suuremat müra tekitavate seadmete/tööriistade kasutamise korral. | Võimla, riietus- ja pesemisruumid heas seisukorras.Õpetajate ruumid remonditi eelmisel aastal ja on väga heas korras. Koolil puudub staadion. Välistingimused puudulikud. Spordiväljakute ja parklate projekt on olemas aastast 2009.Tundideks kasutatakse ka aulat ja keldrikorrust. Keldrikorrusel asuv võimlemissaal koos abiruumidega sai korda oktoobriks 2014. Aula vajab remonti. Inventariruum sisuliselt puudub. Kasutatakse kohandatud ruumi, mis on üsna kehvas seisus. Koos inventariruumiga vajab remonti ka jõusaal ja lisaruumid. |
| **Tartu Forseliuse Kool** | Õpperuumide arv piisav õppetöö läbiviimiseks.Väga kiire on IV korruse (võimla, aula) remondiga, mis on planeeritud 2015.aastasse. 2014 poole hoone osas rajatud drenaaž ja sadevete kanalisatsioon, teostatud sokliseintele hüdroisolatsioon koos aluspinna tasandamisega. Maksumus 140 800 eurot2015 on plaanis teostada samad tööd teisele hoonepoolel. | Klassid olemas ja vastavad nõuetele. Kool on omavahenditega teinud põhjaliku sanitaarremondi vastavates ruumides. | Tööõpetusklassid on amortiseerunud, ruumides puudub mehaaniline ventilatsioon. Tööõpetuse ruume kasutavad õppetööks ka Tartu Karlova Kooli õpilased.Kool on soovinud õues asuva abihoone ümberehitust töö- ja tehnoloogiaõpetuse ruumideks. | Võimla on amortiseerunud: põrand katkine, lagi variseb. Laest kipsitolmu varisemisel hakkavad tööle suitsuandurid ja häiresignalisatsioon. Kool otsustas 2014. a sügisel IV korruse ruumid õppetööks sulgeda. Sellega seoses on probleemiks kehalise kasvatuse tundide läbiviimine ajal, kui õuetunnid pole võimalikud.2015. a plaanis teostada IV korruse - võimla ja aula renoveerimistööd. |
| **Tartu Karlova Kool** |  Alates 2014. a sügisest õppetöö ühes vahetuses.Koolis on 20 klaverit. 2014 rekonstrueeriti tualettruumid sokli-, I, II ja III korrusel.I korrusel vahetati välja 70 m2 amortiseerunud parkettpõrandakatet. Rajati uus trepikoda, mille kaudu on võimalik pääseda I korruselt soklikorrusel olevasse võimlemisruumi.Vajadus:\*koolihoone vana osa välisfassaadi uuendamist ja akende vahetust\*kanalisatsioonitorustiku vahetus\*küttesüsteemi renoveerimist\*aula remonti\*välistreppide ja osaliselt sisetreppide remonti\*2012 suvel soojustatud koolihoone uue osa ventilatsiooni\*tuletõrjesignalisatsiooni uuendamistTurvalisuse mõttes on vajalik koolimaja territoorium piirata aiagaRenoveerimise maksumus 316000 eurot, sisustus 22 000 eurot. | Keemia klass vajab uut tõmbekappi, keemiliste vahendite hoidmise kappi. Füüsika ja bioloogia klassidesse vajalik vahendite hoidmiseks kapp.Nii keemia kui ka füüsika klass vajab kapitaalremonti ja , tehnovõrgud väljavahetamist. Samuti vajab väljavahetamist mööbel. | Suvel 2014 3. korrusele on välja ehitatud käsitöö-ja kodundusklass kaasaegse tehnika, seadmete, mööbli ja ventilatsiooniga. Koolis ei ole tehnoloogiaõpetuse klassi. Õpilased kasutavad Tartu Forseliuse Kooli vastavaid ruume.Kool soovib, et kooli ehitataks välja oma tehnoloogiaõpetuse klass. Seda oleks võimalik teha koos staadioni renoveerimisega. Tuleks muuta staadioni renoveerimisprojekti ja lisada riietus-, duširuumide, spordivahendite hoidmise ruumidele tehnoloogiaõpetuse ruumid ja õpetaja tööruumid koos kaasaegse sisustusega. | Suvi 2014 on renoveeritud õpilaste riietus-ja duširuumid. On paigaldatud uus ventilatsioon. 1. korruselt keldrikorrusele on ehitatud trepp, mille kaudu õpilased saavad otse väiksesse võimlasse. Remonditud keh.kasvatuse õpetajate ruum. Juurde ehitatud kaks tualettruumi õpilastele. Võimlas renoveeritud põrand.Rekonstrueerimist vajab staadion. Võimla vajab remonti ja täiendavat valgustust. Spordivahendid vajavad uuendamist.Välja tuleks ehitada territooriumi piirdeaed koos kaasaegse valvesüsteemiga. |
| **Tartu Kivilinna Kool (Kaunase pst. 71)** | 2014/15. õppeaastal pole õppehoones ruumi kahe 9. klassi jaoks. Tunnid toimuvad TKJPG hoones Kaunase pst 70. Õppetundide läbiviimiseks on koolis sisustatud rühmatöö laudadega koridori laiendid (rekreatsiooniala).2014 rekonstrueeriti A-korpuse IV korruse ruumid (klassiruumid, keemiaklass, füüsikaklass, tualettruumid, koridor), soklikorrusel osaliselt ruumid töö- ja tehnoloogiaõpetuse tarbeks.Rekonstrueerimise maksumus 377 000 eurot, sisustus 72 000 eurotVajadus välja vahetada elektripaigaldised kogu hoones. Ventilatsiooni väljaehitamise vajadus kogu hoones (va bassein, köök, A-korpuse IV korrus).Avariivalgustus puudub, Päästeameti ettekirjutus.Aula, WC-d vajavad kapitaalremonti.B-korpuses põrandaalune kanalisatsioonitorustik amortiseerunud.Õpetajate tööruumides vajavad põrandad kapitaalremonti. Keldrikorruse ruumidesse viiv trepikoda vajab remonti.   | Puudub ventilatsioon. | Ventilatsioon puudulik. Vajalikud seadmed ja tehnika olemas. | Võimla on amortiseerunud, põrand ebatasane, seintelt kukub krohvi. Staadion auklik, vajab uut murukatet; bassein vajab rekonstrueerimist. Pesuruumid vajavad remonti, vajalik ehitada täiendavalt kaks duširuumi.Riietusruumid vajavad remonti.Puudub spordivahendite ladu.Vajalik on endise lasketiiru ümberehitus kehalise kasvatuse ruumideks. |
| **Tartu Hansa Kool** | Õpperuumide arv on piisav ühes vahetuses töötamiseks.Hoone soklikorrusele rajati 2014 puuduolev evakuatsioonipääs, mis eeskirjade järgi on vajalik sokliruumide kasutamiseks. Maksumus 10 600 eurot.Hoone halvas seisus, vajab rekonstrueerimist. | Bioloogiaklass halvas seisus. Füüsikaklassis ebapiisavalt kappe ja panipaiku katseseadmete hoidmiseks, hädavajalikud seadmed ja katsetehnika on olemas. Geograafiaklassil puudub abiruum. | Töö- ja tehnoloogiaõpetuse tunnid viiakse läbi Tartu Descartes´i Koolis, kus vastavad töökojad kaasajastati 2014 suvel. | Võimla on amortiseerunud, seal puuduvad seinamatid, inventar. Puudub sportparkett ja nõuetekohane ventilatsioon. Võimla aknad on vahetatud, valgustus rekonstrueeritud. Koolil ei ole staadioni.Puudulikud pesemistingimused, liiga vähe pesemiskohti, sanitaartehnika amortiseerunud, küttesüsteemid amortiseerunud, puudulik ventilatsioon.Algklassidel puudub täielikult riiete vahetamise ja pesemise võimalus. |
| **Tartu Mart Reiniku Kool (Vanemuise 48 ja Riia 25)** | Õpperuumide arv piisav ühes vahetuses töötamiseks.**Riia 25**õppehoonele rajati drenaaž ja sadevete kanalisatsioon ning teostati sokliseintele hüdroisolatsioon koos aluspinna tasandamisega. Tööde maksumus 90 600 eurot.Enamuses klassiruumides ja osades WC-des puudub soe vesi.Poiste tualetid ja riietusruum vajavad remonti.Küttesüsteem ei võimalda reguleerimist ja 5 kabinetti on külmad, kui samal ajal teistes temperatuur normikohane.Ventilatsioon puudub, aknad kattuvad veega, mis talvel külmub ja klasse ei ole võimalik õhutada.Katusealune soojustamata – soojakadu suur.Katusel puudub lumetõke.**Vanemuise 48**2014. aastal tehti kooli omavahenditega teise, kolmanda ja neljanda korruse sanitaarremont.Kõik WC-d on renoveeritud.Remonti vajavad hädasti nn. uue maja mõlemad trepikojad. | **Vanemuise 48**Loodusainete klassid rahuldavad. Kaasaaegseid katseseadmeid vähe. Andmekogujad on olemas, puudu anduritest, et saaks terve klassiga katseid teha.Keemia kabinetis puudub tõmbekapp. | **Vanemuise 48** hoone keldris asuva poiste tööõpetuse klassi seinad hallitavad, õppetööks saab kasutada teist klassiruumi. Tööõpetuse ja käsitöö jaoks vajalik tehnika olemas. Puudub õhust tolmu eraldamise süsteem. **Riia 25** IV korrusele vaja rajada käsitööklass, eeldab ruumi rekonstrueerimist koos vee- ja kanalisatsiooni ehitusega.. | **Vanemuise 48**Riietus– ja pesemisruumid on kaasajastatud. Võimla vajab sanitaarremonti (seinad viimati värvitud 1971). Võimla tagaruumi seinad hallitavad, vajab remonti.**Riia 25.**Võimla heas seisukorras. Poiste riietusruum ja tualett vajavad remonti**Riia 25a kunstmuruväljak**Väljaku aed vajab kapitaalremonti. Aiapostid viltu, jalgpalliväravate tagune võrk ei pea löökidele vastu.Puudub väljaku maja, seega puuduvad tualetid ja riietusruumid staadioni juures. |
| **Tartu Raatuse Kool** | Õpperuumide arv piisav. Kool vajab põhjalikku remonti.Elektrisüsteem vajab uuendamist, ventilatsioon puudub, küttesüsteem tasakaalustamata.Laudpõrandad lahtised Tualetid vanad. Duširuumid remonditudMööbel vana. Algklassidele on ostetud reguleeritavad lauad. | Keemiaklass heas seisukorras. /(uus mööbel, vitriinid, tõmbekapp) Füüsikaklass vajab remonti, seadmed vananenud, pole vahendeid. Bioloogiaklassi seis rahuldav (seinu ise remonditud).  | Tehnoloogiaõpetuse klassi vanad puitpõrandad on amortiseerunud, puuduvad tööpinkide kohtventilatsioonid. Seadmed puuduvad ja ei saa kasutada ning elektrivõimsus ja –seadmed amortiseerunud. Käsitöö- ja kokandusklassides vahendite puudus. Käsitööklassis on uuemaid õmblusmasinad. Õppeköök väga halvas seisukorras. Vanad pliidid jm seadmed. Elektrisüsteem ei pea vastu. | Sportimistingimused vajavad eelisjärjekorras tegelemist.Võimla on amortiseerunud, väike saal keldris niiske, põrand juba ohtlik (endine bassein). Duši- ja riietusruumid remonditud.Staadion puudub. (muruplats puude, põõsastega). Kasutatakse maja ess olevat asfaltkõnniteed. Olemas amortiseerunud korvpalliplats. |
| **Tartu Kesklinna Kool** | Õpperuumide arv piisav 2 paralleeliga klasside jaoks. Õhtune vahetus tuleb sel juhul, kui on vajadus vastu võtta rohkem klasse.Praegu 3. klasse 3 paralleeli. Õpetajate tuba kasutatakse õppetööks. Ei jätku garderoobipinda ega sööklas kohti õpilastele, kuna klassides õpilaste arvud 24 ja rohkem. 2014. a sügisest hakkavad õpilased kasutama ka õpetajate garderoobiosa. Õpperuumide puudust suurendab asjaolu, et võõrkeeletunnid on vaja korraldada 2 rühmas.Sööklas pinda olemasolevate õpilaste jaoks vähe, praegu käivad õpilased söömas 4 vahetunnil.2007 sai laiendus valmis. Vee sissejooks soojasõlme jt ruumidesse uues hooneosas. Olemasolevad 2 pumbajaama ei suuda kaitsta.Turvavalgustus ei vasta normidele (üle 40 valgusti, mis vajavad väljavahetamist). Koolil kasutada 3 hoonet, vana hoone kõige suurema soojakaoga (akende ja soojustamata lagede kaudu). | Põhilised katseseadmed ja tehnika olemas. Klassid 24 lapsele | Tööõpetuse ruumid 2007. aastal remonditud, uus tehnika ja seadmed olemas.Üleujutuse oht käsitööklassis | Võimla ja spordivahendid heas seisukorras (valminud 2007. aastal). Puudub staadion.Kehalise kasvatuse õuetunnid toimuvad ülikooli staadionil ja Tähtvere pargis |
| **Tartu Variku Kool** | Õpperuumide arv piisav.2014 lõpetati sissepääsu-varikatusetööd; rekonstrueeriti A-korpuse III ja IV korruse elektripaigaldis; rajati soklikorrusele seni puudunud evakuatsioonipääs soklikorruse ruumidest. Riietus- ja pesuruumid on rekonstrueeritud. Töid teostati 81 300 euro väärtuses.Hoone vajab täielikku renoveerimist. | Keemiaklassi viimistlus vajab uuendamist, soe vesi puudub, tõmbekapp olemas. Keemia katseseadmed puudulikud.Füüsikaklass ei erine tavaklassist, vajab renoveerimist. Füüsika katseseadmed puuduvad täielikult. | Õppeköögis ventilatsioon puudub, pliidi kohtväljatõmme puudub, valgustus ebapiisav. Tehnoloogia- ja tööõpetuse ruumide olukord võrreldes käsitöö ja kodunduse ruumide omadega rahuldav (põrandad amortiseerunud, kohtäratõmme puudub).  | Võimla vajab täielikku uuendamist. Kasutusel 2 võimlemisruumi keldrikorrusel - valgustus halb, ventilatsioon puudub.  Sportimisvahendid puudulikud. Rekonstrueerimist vajab staadion. Staadioni projekt olemas. |
| **Tartu Tamme Gümnaasium****(Tamme pst 24a)** | Kool töötab kahes vahetuses. Koolis olemas õpperuumid 4 paralleeliga põhikooli jaoks. 2014 paigaldatakse tuletõkkeuksed. | Uuendamist vajab füüsikaklassi põrand. Keemia katseseadmed vanad ja puudulikud, keemia tunnid viiakse läbi arvutiklassis, heas seisus labor asub eraldi.Bioloogia klass rahuldavas seisukorras; õppevahendeid piisavalt, kuid vanad. | Tehnoloogiaõpetuse klassi põrandakate vajab vahetust. Poiste tööõpetuses ruumi- ja vahendite puudus. Tüdrukute tööõpetuse ja kokanduse klassid ja vahendid heas seisukorras. | Jõusaali, riietusruumide ja sanitaarsõlmede rekonstrueerimine. Riietus- ja pesemisruumide puudus. Ujula ja selle juurde kuuluvad riietus- ja pesemisruumid remonditud ja ventilatsioon paigaldatud.Võimla akende kaitsed vajavad uusi kinnitusi.  |
| **Tartu Veeriku Kool** | Õpperuumide arv piisav. 2014. a lõpetati katuste renoveerimine (19 400 eurot)Kui järgmisel õppeaastal avatakse 3 või 4 esimest klassi (NB! Vajadus avada kuni 5 klassi), on vaja kapitaalremonti B-korpuse ühes klassiruumis, mis seni seisnud tühjalt (ehitatud keemiaklassiks, põrandast torud püsti, laudpõrand jne). Samuti ei jätku garderoobibokse, vaja on olemasolevad lammutada ja ehitada avatud garderoob (projekt olemas).Väljavahetamist vajab A-korpuse II korruse fuajee põrand (katkine kate, aluspind ebaühtlane).Tagumine trepikoda vajab remonti, et võtta suurenenud õpilaste arvu korral kasutusele. | Keemiaklass ei vasta õppekava nõuetele, kuna puudub võimalus katsete läbiviimiseks: ebapiisav arv pistikupesasid, kraanikausse, tõmbkapp ei tööta.Füüsikaklassis puuduvad katseseadmete jaoks pistikupesad. Vajab remonti.Bioloogia ja geograafia klassid vajavad remonti ja sisustus kaasajastamist.Keemia, füüsika ja bioloogia klassid vajavad puutetahvlit või tahvelarvuteid õpilastele. NB! Kool sai aastalõpus raha 24 tahvelarvuti ostmiseks. | Poiste tööõpetuses valgustus ei vasta nõuetele, põrandad amortiseerunud, ventilatsioon puudub. Metallitööseadmed puuduvad.Tüdrukute käsitöö ja kodunduse klassid rahuldavas seisukorras, pliite ja valamuid ebapiisav arv. Kasutusel söefiltriga õhupuhastid. | Võimla põrand vajab väljavahetamist. Riietumis- ja pesemisruumid heas seisukorras.Tundide läbiviimiseks kasutame ka võimlemisruumi ( kohandatud ühest suuremast klassiruumist) ja suvel valminud viburuumi A-korpuse keldrikorrusel.Välised sportimistingimused head. Vajalik on miniväljakute korvpallikonstruktsioonide vahetamine, sest võimaldatakse ümbruskonna soovijatele miniväljakute kasutamist. |
| **Tartu Aleksander Puškini Kool** | Õpperuumide arv piisav.Koridorides 40 a vana parkett, pole võimalik asendada (B II korrus, A I korrus, aula)Õpetajate tuba tehti korda oma vahenditega. Vaja oleks juurde elektrivõimsust. Õpetajate toas pole sooja vett, pandi boiler, aga seda ei saa kasutada vajaliku elektrivõimsuse puudumise tõttu.Kõige halvemas olukorras I korrus ja ujula. 2007 tehti remont III ja IV korrusel, 2008 II korrusel, 2009 tehti korda spordisaal. Peale seda pole remonti olnud. 2012 tehti CO rahadega korda fassaad. II-IV korrusel valmis lõplikult ventilatsioon. Seni puudub ventilatsioon I korrusel. | Keemia- ja füüsikaklassi sisustus, viimistlus ja kommunikatsioonid amortiseerunud. Vajab rekonstrueerimist. Tõmbekapid puuduvad.  | Poiste tööõpetuse klassi viimistlus amortiseerunud. Suvel 2014 pandi klassi uus valgustus, aga jaotuskilp vana (ohtlik), aja oleks juurde võimsust. Puudub õppeköök (praegu tavalises klassis, pole väljatõmmet, kõiki seadmeid). Käsitööklass (praegu III korrusel 50 m2) ja õppeköök peaksid hakkama olema I korrusel. Kööginurga seadmed ja mööbel toodi aastaid tagasi endisest Puškini gümnaasiumist ja vajaksid väljavahetamist. | Rekonstrueerimist vajab kooli ujula (ventilatsioon ei vasta nõuetele) ja staadion. Kõige vajalikum oleks korda teha riietusruumid Tervisekaitse pole ujula ja riietusruumide olukorraga rahul, igal aastal on sellega probleeme. Lapsed ujuvad oktoobrist maikuuni. Staadioniks on suur muruplats, puuduvad jooksurajad jm vajalikud rajatised. Maa-alale mahub normaalsuuruses staadion 400 m ringiga. |
|  |  |  |  |  |
|  |  |  |  |  |
| **Tartu Annelinna Gümnaasium** | 2014/15. õppeaastal töötab kool ühes vahetuses.Hoone halvas seisukorras. Vajab täielikku rekonstrueerimist. | Keemiaklassi on paigaldatud uus tõmbekapp.Põrand vajab remonti. Olemasolev sanitaartehnika vajab väljavahetamist.  Füüsikaklassi viimistlus ja sisustus on amortiseerunud, põrandakate kulunud, mehhaaniline ventilatsioon puudub. Geograafia kabineti mööbel ja sisutus amortiseerunud.  | Poiste tööõpetuse klass on amortiseerunud viimistlusega. Mehhaanilist ventilatsiooni ei ole. Valgustid vahetatud, kuid valgustustugevus ruumi osades on erinev. Käsitööklass remonditud, õppeköök rahuldavas seisukorras. Tehnika vajab uuendamist: nõudepesumasin, pliit, külmakapp, pesumasin. Puudub mehaaniline ventilatsioon ja nõutavad tööpinnad ning demonstratsioonilaud.  | Võimla on amortiseerunud, põrand vajab väljavahetamist, valgustus ei vasta normidele – valgustitel esineb müra, mis häirib õppekeskkonda. Võimla külm, laes ventilatsiooniaugud. Vajab rekonstrueerimist. Spordisaali juurde kuuluvad õpetajate ruumid, abiruumid, duširuumid ja garderoobid väga halvas seisukorras. |
| **Miina Härma Gümnaasium** | Kool töötab kahes vahetuses. (õhtuses I-II klassid)Ruumipuudus.Kogu maja üsna heas seisukorras, aga PVC-katted (aastast 1999-2000) hakkavad vajama väljavahetamist. Söökla toitlustussaali mööbel vana, vajaks uuendamistArvutiklassid (2) olemas, ruutmeetreid pole ettenähtud määral.Maja sisehoovide sadevete ärajuhtimisega on probleeme (maapind on vajunud maja poole) Võimla juures sisehoovis on olemas sadevete ärajuhtimise süsteem, aga pole suuremate sadude korral piisav. Osa sadevetest jookseb sööklasse.Tuletõkkeuksed puuduvad kogu hoones. Olemas on ettekirjutus Päästeameti poolt (pikendatud 2015. aastani)Koolimajas puudub ventilatsioon (va.2002.a. valiminud võimlakompleksis). | Keemia ja füüsika klassid rahuldavas seisukorras, kahe klassi peale ehitatud labor (2012. aastal). Laborisse terve klass ei mahu Bioloogiaklass on tavaklass, õppevahendeid piisavalt ja kaasaaegsed.Keemiaklassi mööbel amortiseerunud. | Tööõpetuse klassi lagi korda tehtud 2013, põrandakate ei vasta nõuetele (tervisekaitse), osaliselt on laetalad vajunud. Tööpingid amortiseerunud, treipingid ja robootikatehnika on uued.Käsitööõpetuse ruumid ja tehnika heas seisukorras. Õppeköök olemas korraliku sisutusega, käsitööklass samuti. | Võimla ja jõusaal heas seisukorras. Spordivahendid puudulikud. Staadion vajab korrastamist. Vajalik tartaanraja väljaehitamine. Lähiaastatel vajalik kunstmurukate välja vahetada, see hakkab amortiseerumaPesemis- ja riietusruumid heas seisukorras. |
| **Hugo Treffneri Gümnaasium** |  | Ruumid ja sisustus heas korras. Vajalikud laborid (sh keemia ja füüsika) olemas ja sisustatud vajaliku õppevaraga. Puudub bioloogia labor. Kokkuleppel kasutatakse ka ülikooli laboreid. Võimla olemas, sportimas käiakse Tähtvere pargis ja TÜ staadionil. |
| **Tartu Jaan Poska Gümnaasium** |  | Ruumid ja sisustus heas korras, kuid ei vasta kaasaegsetele õpivajadustele, mis eeldavad paindlike ja mitmekesiste õpikohtade loomist. Traditsioonilised laboriruumid puuduvad, kuid õppevara on olemas (füüsika ja keemia katseid tehakse klassiruumides). Loodusainete praktikumid toimuvad EMÜ ja TÜ vastavates laborites. Kool ostab need teenused sisse. Puudub õpilaste funktsionaalne kogunemiskoht (aula, suurem fuajee vms). Inventari väljavahetamine ja mõningased ümberehitused võimaldavad luua ühisruumid koosõppimise ja tegutsemise jaoks. Käivitunud on kooli digitaliseerimise projekt, loobutakse statsionaarsetest arvutiklassidest, asendades need mobiilsetega, eelduseks on juhtmevaba internetivõrk ja sülearvutite kasutamine. Käesoleval õppeaastal on juurde muretsetud 19 sülearvutit koos mobiilse laadimisvõimalusega, samuti 12 erineva platvormiga tahvelarvutit.  Laienemas on ka õpilaste isiklike nutiseadmete kasutamine õppetöös. Spordiruume (sh ujulat) jagatakse H. Masingu Kooliga. Lisaks kasutatakse Turu tn võimlat ja Mart Reiniku Kooli staadioni. Õues toimuvate kehalise kasvatuse tundide tarbeks on koolimajja vaja täiendavalt duširuume ja riietusruume. Keldrikorruse vähemahukate ümberehitustega on eesmärk saavutatav. |
| **Tartu Kristjan Jaak Petersoni Gümnaasium (Kaunase pst 70)** |  | Ruumid ja sisustus heas korras (va keldrikorrus). Laborid ja miinimumõppevara olemas. Vaja on praktiliste tööde läbiviimiseks mõõtevahendeid, spetsiaalseid arvutiprogramme meedia-, disaini-, tehnika õppekavale. Viimased nimetatud õppekavad vajavad juurde spetsiaalseid õppevahendeid (kunstiõppe, keraamika jms jaoks). Vaja on keldrikorruse (spordikompleks) projektijärgne kapitaalremont koos ventilatsiooni paigutusega (Projekt olemas HO-s) Õpikeskkonna parendamiseks on vajalik aula ja rõivistu ventilatsiooni projektijärgne lõpuni ehitamine. |
| **Tartu Kroonuaia Kool (Puiestee 62)** | Õpperuumide arv piisav.Põrandad halvas seisus enamikes klassides ja jalutuskoridorides. Mõnede ruumide laed vajavad remonti. | Spetsiaalne loodusainete klass puudub. Õppekava saab põhimõtteliselt realiseerida ka õppeklassi tingimustes.Tööõpetuse ruumid rahuldavas seisus. 2013.a sai renoveeritud ühe tööõpetuse klassi põrand. Ventilatsioon olemas. Õppevahendid olemas ja heas seisus. Võimla amortiseerunud. Eriti halvas seisus pesemisruumid. Olemas spordiplats. |